כריס סמולינג

כריסטופר לויד "כריס" סמולינג (באנגלית: Christopher Lloyd "Chris" Smalling; נולד ב־22 בנובמבר 1989) הוא כדורגלן אנגלי המשחק בעמדת הבלם ברומא.

קריירת מועדונים
סמולינג החל את הקריירה בקבוצת החובבים מיידסטון יונייטד, שם ערך את הופעת הבכורה שלו בשנת 2007. הוא הפך במהרה לשחקן חשוב בקבוצה ולאחר סדרה של הופעות מרשימות הצטרף למועדון פולהאם שהייתה אז בפרמייר ליג באפריל 2008.

סמולינג ערך את הופעת הבכורה שלו בליגה הבכירה ב-24 במאי במשחק האחרון של עונת 2008/2009 בהפסד 0–2 לאברטון, ובעונה שלאחר מכן כבר הפך לשחקן מפתח בהרכב פולהאם. יכולתו הגבוהה הביאה להתעניינות מצד קבוצת מנצ'סטר יונייטד, ובחודש ינואר 2010 הודיע המועדון כי סמולינג חתם בשורותיו, אך יישאר בפולהאם עד לסיום אותה עונה. סמולינג הצטרף רשמית למנצ'סטר יונייטד ב-1 ביולי 2010, והופעת הבכורה שלו במועדון הייתה במשחק מגן הקהילה ב-8 באוגוסט בניצחון 1–3 על צ'לסי שבו יונייטד זכתה בתואר.

בעונתו הראשונה בקבוצה שימש סמולינג בעיקר כשחקן מחליף, אך מספר פציעות של שחקני הגנה אחרים הובילו אותו בהמשך העונה לתפוס מקום בהרכב. עם תחילת עונת 2011/2012 סמולינג הפך לשחקן משמעותי יותר בקבוצה, שהוא מתפקד כבלם או בעמדת המגן הימני, וכבש את שערו הראשון בפרמייר ליג ב-18 בספטמבר 2011, במשחק הניצחון 1–3 מול צ'לסי.

בעונת 2016/2017 בליגה האירופית, תחת המאמן ז'וזה מוריניו, זכה סמולינג עם קבוצתו בתואר האירופי, וזאת לאחר שפתח במשחק הגמר בו ניצחה קבוצתו 0–2 את אייאקס.

סמולינג מנהל החל מ-2018 אורח חיים טבעוני.

ב-30 באוגוסט 2019 הושאל לקבוצת רומא. ב-25 בספטמבר ערך את הופעתו הבכורה בקבוצה בהפסד 0–2 לאטאלנטה. ב-30 באוקטובר כבש את שערו הראשון בניצחון 0–4 לאודינזה. ב-5 באוקטובר 2020 חתם באופן קבוע ברומא לשלוש שנים.

קריירה בינלאומית 

סמולינג ערך את הופעת הבכורה שלו במדי נבחרת אנגליה ב-2 בספטמבר 2011, במשחק מול נבחרת בולגריה.

תארים

קבוצתיים
מנצ'סטר יונייטד
 פרמייר ליג (2): 2010/11, 2012/13
 גביע ה-FA (1): 2015/16
 גביע הליגה האנגלית (1): 2016/17
 מגן הקהילה (3): 2010, 2011, 2013
 הליגה האירופית: 2016/17

רומא
 הליגה האזורית (1): 2021/22

אישיים
 שחקן משחק גמר הליגה האזורית (1): 2022
 נבחרת העונה של הליגה האזורית (1): 2021/22

קישורים חיצוניים 

 כריס סמולינג באתר הרשמי של מנצ'סטר יונייטד

הערות שוליים

בלמי כדורגל אנגלים
כדורגלנים אנגלים
כדורגלני פולהאם
כדורגלני מנצ'סטר יונייטד
כדורגלני רומא
כדורגלני נבחרת אנגליה
כדורגלני מונדיאל 2014
כדורגלני יורו 2016
ספורטאים טבעונים
אנגלים ממוצא ג'מייקני
אנגלים שנולדו ב-1989